
Uvod 


Tisućama godina je čovjek živio u skladu s ritmovima prirode, 
a njen se najveći utjecaj očitovao u velikim nizinskim poplavnim 
područjima. Od poljoprivrede do lokalne arhitekture, sve je prilago- 
deno rijekama koje su svake godine iznova plavile ove prostore. "Tako 
su močvarna staništa bila ishodište siromaštva i boleštine. No, 
napretkom civilizacije čovjek je krenuo u izmjenu lica zemlje. 
Reguliraju se potoci, meloriraju močvare i pretvaraju u poljo- 
privredna zemljišta, te nestaje cijelo bogatstvo biljnih i životinj- 
skih vrsta. Ipak, u nas je ostalo sačuvano jedno od najvećih 
poplavnih staništa Europe - Lonjsko polje. Da bi se sačuvala nje- 
gova posebnost 1990. g., proglašeno je parkom prirode. Obuhvaća 
prostor između Siska i Nove Gradiške i prostire se na 50650 ha, 
a njegova se vrijednost temelji na periodičnom plavljenju u je- 


sen 1 proljeće, prostranosti i životu stanovništva u skladu s 


prirodom. 


Ideja za izdavanje ove brošure nikla je zbog pomanjkanja | 


popularnog materijala o Lonjskom polju i selu Čigoč - Europskom 
selu roda. Da bi se očuvao neki prostor potrebno je upoznati 
javnost s njegovim vrednotama. "Tako izdavanjem ove brošure 
želimo pomoći žiteljima Lonjskog polja kako bi se njihov divan 
i nedirnut kraj sačuvao kao dio Hrvatske prirodne i kulturne 
baštine. Namijenjena je širokoj čitateljskoj publici i daje osnovne 
informacije o Lonjskom polju, selu Čigoč i biologiji njegovih 
stanovnika, pogotovo roda. 


Autorice 


Značajke Lonjskog polja 


Do sada je Park prirode Lonjsko polje probudio interes mno- 
gih međunarodnih udruženja i institucija koje se bave zaštitom 
okoliša. 

U svoje su ga projekte uključile: 

Zaklada europskog prirodnog naslijeđa (Stiftung Euro- 
paisches Naturerbe) | 

Njemački savez za zaštitu čovjekovog okoliša i prirode 
(BUND) | 

Njemački savez za zaštitu ptica (DBV). 


Biljni svijet Lonjskog polja 


Šume prekrivaju oko 60% površine Lonjskog Polja. Visoka 
razina podzemih voda utjecala je na stvaranje dviju šumskih za- 
jednica. Prevladava šuma hrasta lužnjaka sa žutilovkom na nižim 
1 redovito plavljenim prostorima, dok na nešto uzdignutijim, 
slabije plavljenim dijelovima, dominiraju šume hrasta lužnjaka 
i običnog graba. Od travnjačke se vegetacije razvijaju pašnjaci 1 
livade košanice sa specifičnom florom i faunom koja je rijetkost 
na prostoru srednje Europe. Melioracijom nastale poljoprivredne 
površine prekrivaju ostale prostore Lonjskog polja. Zanimljivo 
je da su se u flori Lonjskog polja sačuvale vrste koje su na pros- 
toru Europe potpuno nestale. Najpoznatije od njih su iđirot 
(Acorus calamus), strelica (Sagittaria sagittifolia), rezac (Stratiotes 
aloides) 1 vodoljub (Butomus umbellatus). 

Močvarna vegetacija Lonjskog Polja 

Životinjski svijet Lonjskog polja 


Cijeli se životinjski svijet ovog prostora razvio u skladu sa 
stalnim plavljenjima. Močvarna staništa jedni su od najproduk- 
tivnijih životnih prostora, a njihovi su najnesnosniji stanovnici 
komarci (Culicidae). Velikim su dijelom godine prisutni u mili- 
Junskim jatima, no za ekologiju ovih prostora veće značenje ima- 
ju mušice (Diptera) čije ličinke dnevno isfiltriraju do litru vode. 
U trulim i naizgled napuštenim hrastovim panjevima mogu se 
naći mnogi kukci. Ličinke jelenka, na primjer, trebaju jedan do 
dva kubna metra trulog drveta za svoj petogodišnji razvoj. 
Nalazimo ovdje i hrastovu strizibubu ( Cerambyx cerdo) i vrbovu 
strizibubu (Lamina textor). Nisu samo trula hrastova stabla hrana 
mnogobrojnih kukaca, već se njegovim lišćem hrani hrastov savi- 
Jač ( Tortix viridana), hrastov gubar (Lymantria dispar) i japan- 
sko noćno paunče (Antherea yammai), jedan od najvećih lepti- | 
ra ovih staništa. 

U posljednje vrijeme zbog čovjekova djelovanja na procese 
u prirodi slabi otpornost šuma. Tako nekad bezopasno žderanje 
hrastova . gubara danas donosi ogromne štete šumskim ekosus- 
tavima. Šume nakon njegove pošasti nemaju mogućnosti da još 
jednom tijekom sezone prolistaju i zbog toga svakim danom sve 
Više propadaju. Za šumske su ekosustave vezane i mnogobrojne 
vrste leptira. Srebrnosiva sedefica (Argynnis paphia) česta je 
gošća visokih grmova uz šumske putove, a njezine se gusjenice 
prehranjuju listovima ljubice i maline. Topolov šarenac (Limenitis 
populi), te velika i mala preljevica (Apatura iris i A. ilia) u potrazi 
za solju nalaze male hrpe mulja. Dio je leptira bar jednim di- 
jelom svog životnog ciklusa vezan uz vodu. Ličinke vrste 
Nymphula stagnata žive u kanalićima listova biljaka iz rodova 
mrijesnjaci (Potamogeton) i ježinci (Sparganium), te vrste žabo- 
griz (Hydrocharis morsus - ranae), dok starije jedinke žive u plu- 
tajućim čahurama sačuvanim od komadića listova. 


Ribe su neizostavni stanovnici ekosustava ovih prostora. "Tako 
je Sava prema zastupljenosti pojedinih ribljih vrsta podijeljena 
u pet odsječaka. Na šljunkovitoj podlozi gornjeg toka Save obita- 
va potočna pastrva, nizvodno se prostiru zone lipljena, mrene, 
šarana ili deverike 1 balavca. 


Poplavna su područja Lonjskog polja jedna od rijetkih pros- 
tora u Kuropi u kojima se odvija prirodni mrijest šarana. Počinje 
u svibnju, kad ženke milijune svojih jajašaca lijepe na travu ili 
močvarne biljke. Ostale riblje vrste su štuka, krupnatica, jez, 
babuška, i nedavno unešena azijska vrsta šćebačok (Pseudo- 
rasbora parva). Kretanja ribljih populacija danas ugrožava usta- 
va kod Lonje. 


Treba svakako istaknuti jednu rijetku i zanimljivu riblju vrstu 
koja ne napušta ove prostore ni kad se voda povuče. 'To je čikov 
ili piškor (Misgurnus fossilus) koji zimi ili za suše kopa rupu u 
mulju. Izuzetno je zanimljivo njegovo disanje - pri pomanjkanju 
vode guta zrak u crijevo i ispušta piskutave tonove. Aktivan je 
noću, a danju je skriven u mulju. 


Zbog ujednačenosti klime tijekom godina, smeđe žabe (Rana 
arvalis) u Lonjskom polju dosežu svoju južnu granicu raspros- 
= tranjenosti u Europi. Idealne životne uvjete nalaze ovdje: zele- 
na žaba (Rana esculenta), smeđa krastača (Bufo bufo), mali vo- 
denjak ( Iriturus vulgaris) i mukač (Bombina sp.). Od zmija u 
nizinskim poplavnim područjima Save susrećemo prugastu 
bjeloušku (Natrix natrix persa), švicarsku bjeloušku (Natrix na- 
trix helvetica) te ribaricu (Natrix tessellata) i smrkulju (Coronella 
austriaca). Otrovne zmije do sad nisu primijećene. 


Lonjsko polje ipak je najpoznatije po bogatstvu ptičjeg svijeta. 
U sklopu Parka prirode nalaze se dva ornitološka rezervata, Krapje 
dol 1 Rakita. 





Krapje Đol je prvi ornitološki rezervat u Hrvatskoj, proglašen 
još 1963. g., a prostire se na dvadeset i pet hektara. Tu je i mješo- 
vita kolonija čaplji i žličarki koja je 1988. g. brojila: 

- 170-200 gnijezdećih parova žličarki (Platalea leucordia), 
sveukupno petstotinjak jedinki. 

- petnaest do dvadeset gnijezdećih parova čaplji danguba | 
(Ardea purpurea). 

- jedan gnijezdeći par bijelih čaplji (Egretta alba). 





Leptir danje paunče (Inachis io) 


Rode 


lako bogato ptičjim vrstama, Lonjsko polje je najpoznatije po 


rodama. U Hrvatskoj postoje dvije vrsta roda: manje poznata crna 
roda (Ciconia nigra) i roda (Ciconia ciconia). Crna roda je šum- 
ska ptica koja se rjeđe viđa zbog male gustoće njene populacije. 
Drugi razlog je što je, za razliku od rode, puno plašljivija, pa tako 
ljudskom oku manje vidljiva. 


Doista, rodu znaju već mala djeca jer uz nju su vezane razne 
legende. Jedna od najpoznatijih je ona koja kaže da rode donose 
na svijet djecu. Gotovo bez iznimke se ljudi sjećaju tih priča iz 
djetinjstva. Možda je jedan od najvažnijih uzroka takvim pričama 
i »popularnosti« rode činjenica da su se rode prilagodile na život uz 
čovjeka te da se često gnijezde na krovovima kuća. 


Izgled i rasprostranjenost 


Recimo nešto više o tim vrlo zanimljivim pticama. Roda je 
dugačka od 102 do 168 centimetara, a kako imaju duge noge tijelo 
im čini samo polovicu te duljine. Promjer krila je 155 do 165 cm. 
Teška je 2,6 do 4,5 kg, a mužjaci su nešto teži od ženki. Boja perja 
je bijela, a letna pera, odnosno gornji dio krila je crne boje. Kljun 
im je crven, osim u mladih roda kojima je crn. Mužjaci i ženke se 
ne mogu razlikovati prema izgledu, ali su mužjaci u prosjeku veći. 


Roda je rasprostranjena u Europi, Aziji i Africi. Čak 90% 
populacije živi u Europi. Selica je i sve europske rode sele na 
jug, u Afriku. Pri tom postoji razlika između zapadnoeuropskih 
i istočnoeuropskih roda. Tako rode sa zapada sele preko Španjol- 
ske 1 Gibraltara do sjevernozapadne Afrike, gdje prezimljuju. 

One iz srednje i istočne Evrope putuju preko Balkanskog polu- 
otoka te Bospora i Dardanela u Malu Aziju. Istočnoeuropske 
rode, uključujući i rode iz Hrvatske, lete zatim dalje na jug kroz 
istočnu Afriku sve do južne. Zanimljivo je da većina roda iz 
istočnog dijela Europe prevaljuju veću udaljenost od onih iz 


zapadnog dijela. Selidba je teška i opasna. Osim svoje snage, 


rode pri selidbi upotrebljavaju i zračne struje za let. Mnoge ptice 
ne prežive, već podlegnu opasnostima. Na putu mogu biti opasne 
vremenske prilike koje otežavaju i onemogućavaju let. Potraju 
li nepovoljni uvijeti za let ptice mogu podleći gladi i hladnoći. 
Tome su naročito sklone slabije i neiskusnije ptice koje su skupile 
manje masnih zaliha tijekom ljeta. Zato su odmorišta, točnije 
povoljna staništa, koje rode posjećuju na svom putu od velike 
važnosti za preživljavanje. Jedno od njih je i Lonjsko polje. 

Na svom putu rode susreću dvije velike prepreke - Sredo- 
zemno more i Saharu. Dok im, prema nekim istraživanjima, 
Sahara ne predstavlja veći problem jer tamo postoje povoljne 
zračne struje za let, more im je puno teže prijeći. Stoga ptice ne 
lete ravno na jug preko mora, već prilikom selidbe koriste morske 
tjesnace kao »mostove« između kontinenata. Prirodne opasnosti 
nisu jedina prepreka na tom dugom putu. Ljudi ga čine još opas- 
nijim. Često puta u nekim zemljama ubijaju rijetke i zaštićene 
ptice, uključujući i rode, na njihovom putu. 

Prije selidbe rode se okupljaju u jatima od stotinu, pa čak i 
tisuću jedinki. Takva jata lete u karakterističnoj »V« formaciji 


koja im olakšava let tako što smanjuje otpor zraka. 


l1 


Gniježđenje 





Rode se vraćaju u Europu u rano proljeće, već od ožujka. 
Gotovo uvijek dolaze na mjesta gdje su odrasle. Mlade se rode 
pokušavaju gnijezditi u krugu od 25 kilometara od mjesta odras- 
tanja. Mogu se vratiti čak u isto gnijezdo, ako ga nije već zauzeo 
drugi par. Mužjaci se vraćaju prvi, a nakon njih i ženke. Po 
povratku mužjak pronalazi gnijezdo 1 brani ga od ostalih mužja- 
ka vrlo energično. Kad ženka dođe na gnijezdo, nakon ritualnog 
udvaranja, par se pari. 10 se može desiti već prvog dana nakon 
ženkinog povratka. Parovi ne sele na jug i ne prezimljuju zajed- 
no. Par će se naći, ako obje ptice prežive na starom gnijezdu. 
Prilikom ritualnog parenja rode mašu krilima i klepeću kljunovi- 
ma okrenute jedna prema drugoj. Gnijezda su roda za ljude vrlo 
atraktivna. Često su u naseljima na krovovima kuća, električnim 

stupovima i voćkama u ruralnim predjelima. Zanimljivo je koliku 
toleranciju rode pokazuju prema čovjeku i koliko su prilagođene 
za život u selima. To je nova pojava u evolucijskom razvoju tih 
ptica. Prije te prilagodbe rode su se gnijezdile na drveću i ka- 
menim policama. Tolerancija je dvosmjerna, jer suživot s rodama 
nije lak. Prilikom gradnje gnijezda na krovovima kuća rode 
ponekad sruše crijepove, pa krov prokišnjava. Zmije i žabe ko- 
je donose u gnijezdo mogu im ispasti u dvorište, a često se zaple- 
tu u električne žice, pa cijela sela nemaju struje. Ptice su sklone 
gniježđenju u kolonijama koje broje 1 do trideset jedinki. U blizi- 
ni mjesta gniježđenja često se nalaze i ptice koje se ne gnijezde 


u malim jatima (najviše do četrdesetak jedinki). To su mlade 


ptice koje još nisu dostigle spolnu zrelost. Rode imaju prvi put 
mlade u trećoj, a najkasnije u petoj godini. Međutim, već u dru- 
goj mogu naći gnijezdo 1 par, iako još ne dobivaju podmladak. 
Rode su teritorijalne životinje, što znači da brane svoje gnijezdo 
od drugih pripadnika svoje vrste. Samo gnijezdo je izgrađeno od 
grana i grančica. Često se koriste i nadograđuju stara gnijezda, 
pa njihova visina može dostići i do četiri, pet metara. Najčešće 
je, međutim, visina gnijezda jedan do dva metra i promjera od 
osamdeset do stopedeset centimetara. Stara, očuvana gnijezda 
često su na visokoj cijeni među rodama te će ih par obično junač- 
ki braniti od nasrtljivaca. Zauzimanje starog gnijezda štedi vrijeme 
i trud para koji ga je zauzeo. Naprotiv, one rode koje nisu bile do- 
voljno uspješne da zauzmu već izgrađeno gnijezdo moraju se 
potruditi oko novog. Gnijezdo grade oba partnera donoseći građu 
iz njihove bliže okolice. Pogodan materijal ptice mogu donositi 
s udaljenosti 1 više od pola kilometra. Za izradu novog grujezda 
rodama obično teba osam dana. 

Sredinom travnja roda izlegne od jednog do pet bijelih jaja. 
Ponekad ih, što je rijetkost, može biti i sedam, a najveći dosad 
zabilježen broj u Čigoču je šest. Oba roditelja leže na jajima čak 
32 dana. U svibnju ili početkom lipnja izvale se mali ptići koje 

zovemo čučavci. Oni su potpuno ovisni o roditeljima koji ih štite 
1 hrane. Dok jedan od roditelja štiti gnijezdo, drugi donosi hranu 
mladima. Odrasle rode povrate hranu na pod gnijezda i tako 
prehranjuju mlade. Dva mjeseca nakon izvaljivanja mlade su 
rode spremne na prvi let. Još se neko vrijeme zadržavaju u blizini 
roditeljskog gnijezda, a zatim se potpuno osamostaljuju presnužnii 
se jatima svojih vršnjaka. 


Prehrana 


Iako su poznate po tome što jedu žabe, rode jedu raznoliku 
životinjsku hranu. Osim žaba na rodinom jelovniku se nalaze i 
zmije, miševi 1 voluharice, kukci. Ponekad si mogu priuštiti i jaja 
ptica koje gnijezde na zemlji, školjkaše i rakove. U sušnijim go- 
dinama prehrana se većinom sastoji od miševa i kukaca, dok u 
kišovitijim godinama rode jedu uglavnom vodene organizme kao 
što su žabe i zmije. Svoj plijen love hodajući. Močvarno područje 
je omiljeno hranilište rodama jer se u izobilju može naći razno- 
lika prehrana. Često se hrane i na livadama, a osobito su im 
drage za vrijeme košnje kad u stopu slijede kosce ili traktor 
loveći uznemerene životinjice što su izgubile svoje sklonište 
1 izvrgle se pogibelji bježeći ispred rodina kljuna. Rode su 
dnevne životinje, pa se hrane tijekom dana oslanjajući se na 
svoj dobar vid. Za vrijeme gniježđenja ptice se hrane u blizini 
gnijezda, iako često traže hranu na udaljenosti od tri do pet 
kilometara. Kosti i dlaku životinje roda ne može probaviti, 
pa se one izbacuju u obliku gvalica. 

Glasanje i ponašanje 


Zanimljivo je glasanje roda. Za razliku od ostalih ptica koje 
imaju pjevalo u grkljanu i često lijepo pjevaju rode klepeću 
kljunom. Imaju posebno izduženu jezičnu kost koja pojačava 
glasnosću klepetanja. Mlade se rode glasaju pištanjem. 


Poznat je i već napomenuti ritual koji prethodi parenju. Osim 
klepetanja kljunom, rode saginju i ponovo dižu glavu snubeći se 
pritom. Agresivno ponašanje, koje se obično izvodi prilikom 
branjenja gnijezda, osim klepetanja uključuje i širenje krila. 


Stanište roda 


Zahtjevi za gniježđenjem i prehranom uvjetuju i stanište po- 
voljno za određenu vrstu ptica. Rode su se privikle na čovjekovu 
prisutnost, ali im također trebaju vlažna polja i močvare u blizi- 
ni gnijezdilišta. Stoga je tipično i najbolje stanište rodama ono 
slično krajoliku Lonjskog polja - močvare i polja uz rijeku, sa 
malim selima. Čigoč je selo primjenjeno rodama. Stare drvene 
kuće sa svojim krovovima i dimnjacima daju im utočište za gnije- 
zda, a blizina močvara im omogućuje izobilje hrane. Zbog broja 
roda koji se u njemu gnijezdi, čak pedesetak parova, Čigoč j je 
proglašen Europskim selom roda dana 25.06. 1994. 

Ugroženost roda u €vropi 


Pretpostavlja se da u cijeloj Europi gnijezdi oko 120 do 150 
tisuća parova. Taj je broj u naglom opadanju. Pad brojnosti je 
zabilježen već početkom dvadesetog stoljeća u Zapadnoj Europi, 
dok je u Istočnoj, uključujući pritom i Hrvatsku, pad počeo nakon 


drugog svjetskog rata. U Hrvatskoj danas ima oko 1000 do 1200 


gnijezdećih parova. Općenito, zemlje Istočne imaju više roda 
nego zemlje Zapadne Europe. Uzrok tome je veća i ranija indus- 
trijalizacija zapadno-europskih zemalja (osim Španjolske i Portugala). 
Io je vodilo isušivanju močvarnih područja koje su omiljena staništa 
roda. Vlažne livade su pretvorene u polja obrađivana intenzivnom 
poljoprivredom. Izgubivši stanište, rode su nestale iz takvih pod- 
ručja i postale ugroženom vrstom. Najveći pad je zabilježen 
u Danskoj, Nizozemskoj 1 Belgiji gdje su rode gotovo izu- 
mrle. U Francuskoj je slično stanje, ali tamo se provodi pro- 
jekt reintrodukcije odnosno puštanja roda iz zatočeništva na- 
trag u prirodu. * 


Zaštita roda 


Prodorom industrijalizacije u ruralna područja rode su svakog 
dana sve ugroženije. Močvare se isušuju, polja se preoravaju, a 
sela postaju sve pustija. Taj indirektni negativni utjecaj čovjeka 
na rode čini ih sve malobrojnjima. Aktivni projekt zaštite mora 
stoga imati u vidu 1 očuvanje ruralnog načina života 1 predjela u 
kojim rode žive. Park prirode Lonjsko polje može ponuditi ideal- 
nu priliku za suživot ljudi 1 roda. Strogo kontrolirani ekološki turizam 
1 ekstezivni oblik poljoprivrede mogu biti ključ uspjeha. 

Čigoč 


Čigoč je malo posavsko selo potkovastog oblika poznato po 
najvećem broju rodinih gnijezda u Lonjskom polju. Čini ga niz 
hrastovih kuća, a neke su čak starije od dvjesto godina. Uglavnom 
su to katnice zvane “čardaci" ili "hiže na trem?. Njihova dvorišta 
skrivaju štale koje se polako ruše, krušne peći koje su drugdje 
već zaboravljene, drvene bunare, "kuvarne? i sjenike. Očuvane 
su 1 stare“ zipke", "postele", narodna platna i naravno, priče i 
legende tog kraja koje će vam susretljivi domaćini rado ispričati. 

Skladan život stanovništva s prirodom ključni je zadatak 
očuvanja Lonjskog polja. Kako bi se to postiglo treba zaustaviti 
melioracije 1 dozvoliti Savi da i dalje plavi. Malobrojnom 
stanovništvu treba pružiti alternativu u vidu seoskog turizma, 
koji će zamijeniti dosadašnju tradicionalnu poljoprivredu. 

Ove godine je učinjen velik korak u sustavnoj zaštiti Lonj- 
skog polja. Naime, Vlada RH je na sjednici održanoj 03.05.96. 
donijela odluku o osnivanju javne ustanove Park prirode ?Lonj- 
sko polje“ sa središtem u Gušću. Djelatnost će joj biti zaštita, 
održanje 1 promicanje Parka prirode. Na taj bi se način zaštitio 
Čigoč, njegove rode i drvene kuće koje se iz dana u dan ruše. 
Možda bi tad stanovnici Čigoča i drugih sela uz obalu Save 
odustali od selidbe u obližnje gradove. 

(Nevenka i Zvonko Rastovac, Čigoč 44, tel.044/715-182) 


18 o 19 









niza a 
o. OD 





ds — m = 





Ka. 1 ravnesa“ 


Para areas 









— 





